දේශපාලනයට පිවිසෙන බහුතරයකගේ ප්‍රාර්ථනාව බවට පත්වන්නේ මැතිඇමති තනතුර නොව රටේ ජනාධිපති විය නොහැකි නම් අවම වශයෙන් අගමැති තනතුරට හෝ පත්වීමය. ඒ වෙනුවෙන් දේශපාලන ක්ෂේත්‍රයේ එකිනෙකා අතර පවතින එළිපිට කුළල් කාගැනීම් මෙන්ම සීතල යුද්ධද දැක ගත හැකිය. පාතාලයේ අත්පොත් තබන ඕනම අයෙක් තුළ ඉතා කෙටි කාලකදී ඇතිවන ප්‍රාර්ථනාවන්ද එබඳුමය. ඒ සෑම අයෙක් තුළම පවතින්නේ අනෙකා පරයා තමන් ඉහළට මතුවීමය. බලයෙන් වැඩි කෙනා තුළ මතුවන සිතුවිල්ල වන්නේ පාතාලයේ කිරුළ තමන් සතු කරගැනීමය. ඒ වෙනුවෙන් ඔවුන් එකිනෙකා අතර එළිපිට මරාගැනිලි මෙන්ම සීතල යුද්ධද පවතී. මාකඳුරේ මධුෂ්, කොස්ගොඩ තාරක, කොස්ගොඩ සුජී, කංජිපාන් ඉම්රාන්, පොඩි ලැසී වැනි පාතාල නායකයන් අතරද අද එවැනි ගැටුම් රැසක් පවතී. මේ ගැටුම් අද ඊයේ මතුවූවක් නොව වසර කීපයක් තිස්සේ ඉදිරියට එමින් පවතින්නකි. මේ පාතාල නායකයන් යටතේ කටයුතු කරන පාතාල සාමාජිකයන් නැතහොත් ඔවුන්ගේ අනුගාමිකයන්ට මේ ගැටුම් නිසා ජීවිත අහිමි කරගැනීමට සිදුවේ.
දේශපාලනයට පිවිසෙන බහුතරයකගේ අවම ප්‍රාර්තනාව වන්නේ?
අගමැති තනතුරට හෝ පත්වීමය